
     От април 2021 г. ОУ "Св. Св. Кирил и Методий" - с. Грозден участва в Проект “Равен достъп до училищно образование в условията на кризи”.
    Проектът се финансира от Оперативна програма „Наука и образование за интелигентен растеж“ 2014-2020 г., съфинансирана от Европейския съюз чрез Европейските структурни и инвестиционни фондове, по линия на Инструмента за подкрепа на преодоляването на последиците от кризата, предизвикана от пандемията от COVID-19, и подготовка за екологично, цифрово и устойчиво възстановяване на икономиката (REACT-EU)
Основната  цел е да не се допусне прекъсване на образователния процес и приобщаващото образование в условията на кризи, да се осигурят условия за ефективност на образованието, да се противодейства на риска от отпадане в ситуация на обучение от разстояние.
   Предвидените дейности са пряко свързани с преодоляване на последиците, предизвикани от пандемията от COVID–19 и са насочени към подобряване на техническото обезпечаване на образователната система и осигуряване на условия за провеждане на обучение от разстояние в електронна среда.
   Целева група на проекта са ученици, педагогически специалисти в общинските и държавни училища, образователни медиатори и родители.  ОУ “Св.Св. Кирил и Методий”- с. Грозден получи технически средства за ученици  с цел обезпечаване на учебния процес в условията на криза и осигуряване на непрекъснат учебен процес в случай на преминаване към обучение в електронна среда. Техниката е предоставена за временно ползване на учениците.

